ক্ষেতমজুর ও কৃষক সমিতির ১০ দফা দাবিগুলো হচ্ছে, অবলম্বে বন্যা কবরিত হাওর অঞ্চলকে দুর্গত এলাকা ঘোষণা করা,দুর্গত এলাকার ইজারা বাতিল করে জনসাধারনের মাছ ধরে বেঁচে থাকার সুযোগ করে দেওয়া। সারা বছর দুর্গত এলাকাবাসীর জন্য ত্রাণের মাধ্যমে চাল, ডাল,তেল, লবণসহ নিত্য প্রয়োজনীয় সামগ্র্রী প্রদান করা, ১০ টাকা কেজির দরের চাল বেশী পরিবারের মাঝে বিতরণ করা। অবিলম্বে গবাদি পশুর জন্য গো-খাদ্য সরবরাহ করা, দুর্গত এলাকার কৃষকদের জন্য সকল প্রকার কৃষি ঋণ, এনজিও ঋণ, মহাজনী ঋণ মওকুফ করে আগামী ফসলের জন্য নতুন করে সুদমুক্ত ঋণ বিতরণ করা। চালসহ নিত্য প্রয়োজনীয় জিনিসের দাম নিয়ন্ত্রণে রাখতে হবে। হাওর উন্নয়ন বোর্ডের দুর্নীতিবাজদের দৃষ্টান্ত মূলক শাস্তির ব্যবস্থা করতে হবে। হাওর অঞ্চলের সমস্ত নদী ও খাল খনন করতে হবে। হাওর অঞ্চলের ফসল রক্ষা বাঁধ ও বেড়ি বাঁধ যথা সময়ে এবং যথাযথভাবে নির্মাণ ও মেরামত করতে হবে। দুর্দশাগ্রস্থ কৃষকদের জিম্মি করে জমি কেনাবেচা ও দাদন ব্যবসা বন্ধ করতে হবে।